PATVIRTINTA

Kauno Rokų gimnazijos direktoriaus

2016 m. vasario 22 d. įsakymu Nr. V-49

**RESPUBLIKINĖS MOKSLINĖS PRAKTINĖS KONFERENCIJOS**

**„INOVATYVUS UGDYMAS(-IS) GEROJOJE MOKYKLOJE“ NUOSTATAI**

1. **SKYRIUS**

**BENDROSIOS NUOSTATOS**

1. Šie nuostatai reglamentuoja respublikinės konferencijos „Inovatyvus ugdymas(-is) gerojoje mokykloje“ (toliau – Konferencijos) tikslą ir uždavinius, organizavimo ir dalyvavimo tvarką.

2. Gera mokykla – pamatinėmis humanistinėmis vertybėmis ugdymą grindžianti, prasmės, atradimų ir asmens ugdymo(si) sėkmės siekianti mokykla, kuri savo veikloje vadovaujasi mokyklos bendruomenės susitarimais ir mokymusi.

3. Inovatyvus ir plėtojantis dalyvaujančios lyderystės kompetencijas pedagogas, kūrybiškai derindamas šiuolaikinius ir klasikinius ugdymo(si) metodus, kuria ugdymosi aplinkas ir sudaro galimybes kiekvienam vaikui kurti, eksperimentuoti bei taikyti gebėjimus, kad išsiugdytų bendrąsias kompetencijas ir vertybines nuostatas.

**II. SKYRIUS**

**KONFERENCIJOS TIKSLAS IR UŽDAVINIAI**

4. Konferencijos tikslas – skleisti inovatyvaus ugdymo(si) idėjas, kuriant gerąją mokyklą.

5. Konferencijos uždaviniai:

5.1. tobulinti mokytojų dalyvaujančios lyderystės kompetencijas;

5.2. pasidalinti inovatyvaus ugdymo(si) metodų taikymo galimybėmis;

5.3. stiprinti bendruomenės ir socialinių partnerių bendradarbiavimą ir sąveikas sukuriant edukacines erdves.

**III. SKYRIUS**

**ORGANIZAVIMO TVARKA**

6. Konferencija vyks **2016 m. balandžio 13 d. 14.30 val.** Kauno Rokų gimnazijoje (Vijūnų g. 2, Kaunas). Registracijos pradžia – 12.00 val.

7. Konferencijos organizatoriai:

Alvyda Panfilaitė - Kauno miesto savivaldybės administracijos Švietimo skyriaus vyriausioji specialistė;

Vilija Barzdžiuvienė - Kauno pedagogų kvalifikacijos centro direktorės pavaduotoja;

Kristina Pažėrienė – Kauno Rokų gimnazijos direktorė;

Rūta Buinickienė – Kauno Rokų gimnazijos pavaduotoja ugdymui;

Giedrė Ašmonienė – Kauno Rokų gimnazijos pavaduotoja ugdymui;

Inga Graužinienė – Kauno Rokų gimnazijos tikybos vyresnioji mokytoja.

8. Konferencijos dalyviai**:** Lietuvos bendrojo ugdymo mokyklų vadovai, pavaduotojai ugdymui, pedagogai ir kiti.

9. Siūlomos pranešimų temos:

9.1. Šiuolaikiniai ugdymo(si) metodai, įrankiai, priemonės.

9.2. Ugdymas(is) netradicinėse erdvėse.

9.3. Formalaus ir neformalaus ugdymo(si) dermė.

10. Konferencijos darbo formos:

10.1. Plenarinis posėdis.

10.2. Pranešimų (žodinių, video) pristatymai ir debatai grupėse.

10.3. Stendinių pranešimų pristatymai.

**IV. SKYRIUS**

**DALYVAVIMAS KONFERENCIJOJE**

11. Konferencijos dalyviai ir pranešėjai užpildo registracijos anketą <http://bit.ly/1SOPVlD> iki 2016 m. kovo 14 d.

12. Pranešimų autoriai atsiunčia tezes pagal reikalavimus (1 priedas) iki 2016 m. kovo 25 d. el. paštu rokukonferencija@gmail.com.

13. Pranešimui pristatyti plenariniame posėdyje skiriama 20 min., grupėje – iki 10 min., stendiniam pranešimui – iki 5 min.

14. Informacija teikiama el. paštu rokukonferencija@gmail.com arba tel. +370 671 38782 (mokytoja Inga Graužinienė).

**V.** **SKYRIUS**

**BAIGIAMOSIOS NUOSTATOS**

15. Dalyviams ir pranešėjams bus išduodamos KPKC pažymėjimai.

16. Konferencijos pranešimų tezes numatoma išleisti leidiniu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Respublikinės mokslinės praktinės konferencijos „Inovatyvus ugdymas(-is) gerojoje mokykloje“ nuostatų

1 priedas

**REIKALAVIMAI**

Tezėms:

* 1. Tezių pavadinimas, autoriaus vardas ir pavardė, mokykla (ar kita įstaiga), miestas kvalifikacinė kategorija arba pedagoginis vardas rašomi eilutės viduryje.
	2. Apimtis – 1 puslapis (A4 formatas) iki 350 žodžių.
	3. Teksto redaktorius *Microsoft Word* arba *Open Office*; šriftas *Times New Roman*; 12 dydis; 1,5 eilutės intervalas; paraštės: viršus – 2 cm, apačia – 2 cm, kairė – 2,5 cm, dešinė – 1,5 cm.

Stendiniam pranešimui:

1. A1 formato vertikalus lapas (puskartonis / kartonas).
2. Vaizdai turi būti paaiškinti komentarais.
3. Pranešimas turi būti paruoštas eksponuoti ant molberto.
4. Lapo viršuje didžiosiomis raidėmis (šrifto dydis ne mažesnis kaip 20 pt) rašomas pranešimo pavadinimas.
5. Po pavadinimu vienoje eilutėje rašomi autoriaus(-ių) vardas, pavardė, žemiau – institucijos pavadinimas, miestas.
6. Stendinio pranešimo teksto šrifto dydis – ne mažesnis kaip 14 pt.